**Χίος: 12/10/2020**

**Α.Π.:351**

**Προς: 1. Διοίκηση Γ. Νοσοκομείου Χίου**

**2. Μέλη Δ.Σ. Γ. Νοσοκομείου Χίου**

**Κοινοποίηση: 1. ΠΟΕΔΗΝ**

**2. ΝΤ. ΑΔΕΔΥ Χίου**

Θέμα: Πειθαρχική Δίωξη της συναδέλφου Φαφαλιού Άννα.

Θεωρούμε απαράδεκτο γεγονός την όλη διαχείριση της υπόθεσης της συναδέλφου Φαφαλιού Άννα από τη διοίκηση του Νοσοκομείου. Ένα γεγονός πρωτοφανές στα χρονικά του Νοσοκομείου. Καμιά διοίκηση δεν έχει εξουθενώσει ψυχολογικά και οικονομικά υπάλληλο, όπως η παρούσα διοίκηση την προαναφερθείσα.

Δεν είναι δυνατόν η διοίκηση να εκθέτει με αυτό τον τρόπο (προσωπικά δεδομένα), σε δημόσιο μέσο υπαλλήλους και να απειλεί δημόσια για μελλοντικές δικαστικές ενέργειες, προκαλώντας αρνητικούς συνειρμούς σε βάρος τους. Αφενός, πρόκειται για συνειδητή σπίλωση με την αναφορά στο όνομα της υπαλλήλου και αφετέρου γεννώνται πλήθος ερωτηματικών για τη διεκπεραίωση της δικαστικής διαμάχης με έξοδα του νοσοκομείου.

Δεν κατανοούμε σε τι συνίσταται το οποιοδήποτε **υποτιθέμενο** **πειθαρχικό αδίκημα, της συναδέλφου βλαπτικό για τα συμφέροντα του νοσοκομείου,** ώστε να επιβαρύνεται ο προϋπολογισμός του με υπέρογκα δικαστικά έξοδα, με την σύμφωνη γνώμη μάλιστα και του διοικητικού Διευθυντή, σύμφωνα με ενημέρωση του εκπροσώπου των εργαζομένων στο Δ.Σ.. Σε μια εποχή δε, που και το τελευταίο ευρώ είναι αναγκαίο για την κάλυψη των εκτάκτων αναγκών που προκύπτουν και εξαιτίας της πανδημίας.

**Καταγγέλλουμε αυτή την τακτική και απαιτούμε:**

1. Την απόσυρση της ονομαστικής αναφοράς από τη διαύγεια.
2. Την άμεση λήξη αυτής της δίωξης.
3. Την ΔΙΟΙΚΗΤΙΚΉ ΚΑΙ ΠΡΟΣΩΠΙΚΉ αποκατάσταση της υπαλλήλου βάσει της προϋπηρεσίας της αλλά και των προσόντων της.

Σας καθιστούμε σαφές ότι για την συγκεκριμένη υπόθεση, έχουν λάβει γνώση και έχουν πάρει θέση, το ΝΤ ΑΔΕΔΥ Χίου και η ΠΟΕΔΗΝ.

Όλοι μαζί προτιθέμεθα να στηρίξουμε την υπάλληλο με οποιοδήποτε αγωνιστικό τρόπο, ενώ έχει ζητηθεί και η νομική υποστήριξη του δευτεροβάθμιου συνδικαλιστικού μας οργάνου (ΠΟΕΔΗΝ) .

**Για το ΔΣ**

**Ο Πρόεδρος Η Γραμματέας**

**Λαμπαδοχυτός Γιάννης Κουβαρά Ολυμπία**